ལྷགས་པ་དེ་དག་ཐམས་ཅད་ཀྱང་། །རིག་སྔགས་ཞགས་པས་རབ་ཏུ་དྲངས། །
ཕྱག་འཚལ་སྐྱེས་བུ་དཔའ་ཁྱོད་ལ། །ཕྱག་འཚལ་སྐྱེས་བུ་མཆོག་ཁྱོད་ལ། །ཐལ་མོ་སྦྱར་ནས་ཕྱག་
602

༄༅། །མི་གཡོ་བ་དང་སྟོང་ཆེན་མོ་སོགས་ཀྱི་མངོན་རྟོགས།
পই
འཚལ་ལོ། །ཆོས་རྒྱལ་ཁྱོད་ལ་ཕྱག་འཚལ་ལོ། །རི་ཡི་རྒྱལ་བོ་རི་རབ་དང་། །དེ་བཞིན་ཁོ་ར་ཁོར་
ཡུག་དང་། །བྱ་རྒོད་ཕུང་བོ་གཤོལ་མདའ་འཛིན། །སྤོས་ངད་ལྡན་པ་གངས་ཀྱི་རི། །སྣ་ཚོགས་
རྩེག་དང་བན་ཊ་བཱ། །ན་ལན་ད་ཡི་རི་གཉིས་དང་། །དཔལ་གྱི་རི་ཡི་རྩེ་མོ་ནི། །གང་དག་ཤིན་ཏུ་
མཐོར་འཕགས་པ། །རི་བོ་དེ་དག་ཀུན་ལ་ཡང་། །ལྷ་དང་དྲང་སྲོང་གང་གནས་པ། །དེ་དག་
ཐམས་ཅད་མི་དགའ་ཞིང་། །འཇིགས་པའི་ཡིད་ཀྱིས་མྱ་ངན་བྱེད། །བྱེ་བ་སྟོང་གི་ལྷ་དག་དང་། །
བྱེ་བ་ཕྲག་བརྒྱའི་ལྷ་རྣམས་དང་། །ལྷ་ཡི་བུ་མོ་བསྐལ་ཆེན་དག །ཐལ་མོ་རབ་ཏུ་སྦྱར་བར་བྱེད། །
ཐགས་བཟང་རིས་དང་སྒྲ་གཅན་དང༌། །སིམ་པར་བྱེད་པའང་དེར་ཕྱིན་ཏོ། །ལྷ་མིན་བྱེ་བ་ཕྲག་
སྟོང་དང་། །ལྷ་མི་བྱེ་བ་ཕྲག་བརྒྱ་དང་། །དེ་དག་བུ་མོ་འཁྲུལ་ལྡན་པ། །མང་བོ་ཀུན་ཀྱང་ཐལ་མོ་
སྦྱོར། །རབ་ཏུ་གནས་དང་རྒྱ་མཚོ་དང་། །ཀླུ་ཡི་རྒྱལ་བོ་གཟི་ཅན་དང་། །ཀླུ་ཡི་དབང་བོ་མ་དྲོས་
དང་། །དགའ་བོ་ཉེ་དགའ་གཉིས་པོ་དང་། །རྡོ་རྗེའི་བློ་གྲོས་པགས་ཤུ་དང་། །གང་གཱ་དགའ་བོ་
སིནྡྷུ་མཚོ། །བྱ་ཡི་རྒྱལ་བོ་འདབ་བཟང་དང་། །རྒྱ་མཚོ་ཆེན་པོ་འཁྲུག་བྱེད་དང་། །སྟོང་ཕྲག་བྱེ་
བའི་ཀླུ་རྣམས་དང་། །བྱེ་བ་བརྒྱ་ཡི་ཀླུ་དག་དང་། །དེ་དག་བུ་མོ་སྐལ་ཅན་རྣམས། །ཐལ་མོ་རབ་
ཏུ་སྦྱར་བ་བྱེད། །ཉི་མ་ཟླ་བ་གཉིས་ཀ་ཡང་། །སྐར་མའི་འཁོར་གྱིས་ཡོངས་སུ་བསྐོར། །གསེར་
གྱི་མེ་ཏོག་ཡན་ལག་ཅན། །མ་ག་ད་ན་འཇིགས་བྱེད་པ། །གསོ་བའི་མཐའ་ན་མི་ཐོད་ཅན། །གོ་
ས་ལ་ནི་རབ་ཏུ་དཀར། །བཟང་བོའི་ཡུལ་ན་ཁ་སྤུ་ཅན། །གྱད་ཀྱི་ཡུལ་ན་གྲགས་པ་འཛིན། །ལྔ་
འཛིན་པ་ན་སྐྲག་བྱེད་པ། །རྟ་སྐྱེ་བ་ན་མིག་དམར་གནས། །སྲུང་བྱེད་པ་ན་སེར་སྐྱ་སྟེ། །སེམས་
པ་དེ་ནི་མིག་སེར་བོ། །བེ་ལ་ཕན་ན་བུམ་པའི་ལྟོ། །དགའ་བའི་ཡུལ་ནི་རིང་བོར་སྐྱེས། །བ་ལང་
འཛིན་ནརབ་ཏུ་འཇོམ། །དུང་ཡལ་ན་ནི་ཉི་མའི་གྲོགས། །ལྗོངས་ཆེན་རྣམས་ཀྱི་གནོད་སྦྱིན་ནི། །
བརྗོད་པ་བཅུ་དྲུག་དེ་དག་དང་། །ལག་ནརྡོ་རྗེ་གནོད་སྦྱིན་ཆེ། །ནོར་སྐྱོང་རབ་ཏུ་དཀར་བ་
603

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དང་། །སེར་སྐྱ་རབ་མཛེས་ཁྱབ་འཇུག་དང་། །བུམ་ལྟོ་གསུས་པ་ཟླུམ་པོ་དང༌། །ཆུ་སྲིན་བདེན་
པ་འཆད་པ་དང་། །ལྔ་ལྡན་རྒྱལ་བ་ཁྱུ་མཆོག་དང་། །གནོད་སྦྱིན་ཆེན་པོ་དབང་ཕྱུག་ཆེ། །ལག་
པ་བཞི་ཅན་སྟོབས་པོ་ཆེ། །སྡེ་དཔའ་རབ་ཏུ་འདུལ་བ་ནི། །མཐུ་བོ་ཆེ་ལ་སྟོབས་པོ་ཆེ། །གཤིན་
རྗེ་གཤིན་རྗེའི་ཕོ་ཉ་དང་། །བདུད་རྣམས་སྡེ་དང་བཅས་པ་དང་། །གནོད་སྦྱིན་བྱེ་བའི་གཡོག་
འཆང་བ། །གནོད་སྦྱིན་དེ་མིང་འཕྲོག་པོ་ཡིན། །ཤ་རི་ཏ་ནི་སྡེར་བཅས་དང་། །རི་ཡི་བུ་མོ་གནོད་
སྦྱིན་མ། །གཟི་བརྗིད་ཆེན་མོ་འཇིགས་པའི་གཟུགས། །འཕྲོག་མ་ཞེས་བྱ་གྲགས་པ་དང་། །
གདོལ་བ་མོ་རི་གཏུམ་མོ་དང་། །བུ་རྣམས་ལྔ་བརྒྱས་བསྐོར་བ་དང་། །མི་གདུང་ནག་མོ་ཀར་ཀ་
ཏི། །པདྨ་དང་ནི་པདྨ་ཅན། །མེ་ཏོག་སཱ་དང་ས་ག་དང་། །སྲིན་མོ་བོང་བུའི་རྣ་ཅན་དང་། །ཙན་
དན་དང་ནི་ཁྱབ་འཇུག་ལེན། །སེང་གེ་སེར་སྐྱ་དམར་སེར་བོ། །གླང་བོ་ཀླུ་ཡི་སོ་ཅན་དང་། །རི་
གཤེགས་དྲག་པོའི་མཆེ་བ་ཅན། །སྲིན་མོ་སཱ་བཟང་ཡོད་པ་དང་། །ཚངས་པ་ལེན་དང་ཁྱབ་
འཇུག་ལེན། །གནོད་སྦྱིན་ཧ་ལ་ཧ་ལ་དང་། །གནོད་སྦྱིན་རྣམ་པའི་མཆུ་ཅན་དང་། །མདུང་དང་
མདའ་གཞུ་ཀུན་ཐོགས་ཤིང་། །མི་རྟ་བ་ལང་རི་དྭགས་རྣམས། །ཟ་ཞིང་འཚེ་བ་དེ་དག་ནི། །
ཕྱོགས་རྣམས་ཀུན་ཏུ་རྒྱུག་ཅིང་འདོད། །ས་འདི་རབ་ཏུ་གཡོ་བར་བྱེད། །ནགས་ཚལ་རྣམས་ཀྱང་
རབ་ཏུ་སྐེམས། །རི་རྣམས་ཀུན་ནས་གཡོ་བར་བྱེད། །སྐྱེ་རྒུ་འདི་དག་འཚེ་བྱེད་ཅིང་། །ཕན་ཚུན་
ནས་ནི་འདུས་པ་དག །རིག་སྔགས་ཀྱི་ནི་གྲངས་ནས་ལྷགས། །ཕྱག་འཚལ་སྐྱེས་བུ་དཔའ་ཁྱོད་
ལ། །ཕྱག་མཆོག་སྐྱེས་བུ་མཆོག་ཁྱོད་ལ། །ཐལ་མོ་སྦྱར་ནས་ཕྱག་འཚལ་ལོ། །ཆོས་རྒྱལ་ཁྱོད་ལ་
ཕྱག་འཚལ་ལོ། །ཞེས་བརྗོད་ཅིང་། དེའི་དོན་བསམ་པར་བྱའོ། །དེ་ནས་གདོན་ཚར་གཅོད་པའི་
ཆོ་ག་ནི། དེ་ནས་རྒྱལ་བོ་རྣམ་ཐོས་བུ། །འཇིག་རྟེན་མགོན་ལ་འདི་སྐད་གསོལ། ། བདག་གི་
ཕྱོགས་ཆ་བྱང་ཕྱོགས་སུ། །རྒྱལ་བོའི་གནས་སུ་སྤྲུལ་བ་ནི། །ལྕང་ལོ་ལྡན་གྱི་ཡུལ་དུ་མཆི། །དེ་
604

༄༅། །མི་གཡོ་བ་དང་སྟོང་ཆེན་མོ་སོགས་ཀྱི་མངོན་རྟོགས།
-".。
བས་བདག་ནི་ལྕང་ལོའི་བདག །རྒྱལ་བོའི་ཕོ་བྲང་ལྕང་ལོ་ཅན། །ལྷ་རྣམས་ཀུན་གྱིས་བསམས་
པར་གྱུར། །ཕྱི་ར་ཤིན་ཏུ་མཐོན་པོ་ཅན། །རིན་ཆེན་ཀུན་གྱི་བརྒྱན་པ་ལགས། །འཕང་དུ་དཔག་
ཚད་བཅུ་དྲུག་སྟེ། །གསེར་གྱི་རྒྱ་ལས་བགྱིས་པ་ལགས། །ཕྱོགས་བཞིའི་ཅོག་ནི་རེ་རེ་ལའང་། །
གནོད་སྦྱིན་རྡོ་རྗེ་འཆང་བ་དག །ཀུན་ནས་རབ་ཏུ་གནས་པར་འགྱུར། །ལག་ན་མཚོན་ཅན་
ལེགས་པར་སྦྱར། །རྒྱལ་བོའི་ཕོ་བྲང་དེ་ཡི་སྒོ །བཞི་བོ་བཏོད་ལ་བགྱིས་པ་ཡི། །གཅིག་ནི་
གསེར་ལས་བགྱིས་པའི་སྒོ། །གཉིས་པ་དངུལ་ལས་བགྱིས་པ་སྟེ། །གསུམ་པ་ཤེལ་གྱི་སྒོ་མོ་
ལགས། །བཞི་བ་གསེར་གྱིས་རྣམ་པར་སྤྲས། །གྲོང་ཁྱེར་དེ་ཡི་ནང་དག་ན། །སྐྱེད་མོས་ཚལ་གྱི་
མེ་ཏོག་རྒྱས། །དེ་ཡི་ནང་ན་གཞལ་མེད་ཁང་། །རིན་ཆེན་བདུན་བརྒྱ་སྣ་ཚོགས་མཆིས། །རིན་
ཆེན་སྣ་ཚོགས་ལྗོན་ཤིང་ཅན། །བྱ་ཕྲན་སྣ་ཚོགས་སྐད་ཀྱང་འབྱིན། །མེ་ཏོག་སྣ་ཚོགས་ལེགས་
པར་བཀྲམ། །སྣ་ཚོགས་སྤོས་ཀྱིས་བྱུག་པ་ལེགས། །གནོད་སྦྱིན་མོ་ནི་འཛོམས་པ་དང་། །གླུ་དང་
རོལ་མོས་རབ་ཏུ་བརྒྱན། །དཔལ་གྱི་དམ་པ་ཉམས་སུ་མྱོང་། །དེར་ནི་འབྱུང་བོའི་དཀྱིལ་འཁོར་
དང་། །གང་དག་འཁོར་ཞིང་མཆིས་པ་དག །རྣམ་པར་མཆོག་ཀུན་ལྡན་པ་སྟེ། །ཆོས་འཚལ་བ་
དང་ཆོས་བཤད་པ། །སྲོག་ཆགས་རྣམས་ལ་འཚེ་མི་བགྱིད། །ཟས་དང་སྐོམ་གྱིས་མི་བྲེལ་ཏེ། །
སྐྱེ་རྒུ་མི་བཟང་གཞན་དག་ནི། །ལོངས་སྤྱོད་ཆེན་པོ་ཚོལ་བགྱིད་ཅིང་། །ཕྱོགས་བཞི་དག་ཏུ་རྣམ་
པར་ལྟ། །གྲོང་ཁྱེར་སྒོ་ཡི་གམ་ཡོད་དང་། །བཟའ་ཞིང་ར་བ་ནགས་ཚལ་ན། །གནོད་སྦྱིན་སྲིན་པོ་
འབྱུང་བོའི་ཚོགས། །བྱེ་བ་སྟོང་ཕྲག་བརྒྱ་མཆིས་པ། །དེ་དག་ཐམས་ཅད་མདོ་སྡེ་ཡི། །ཞགས་
པས་དྲངས་ཏེ་བརླག་པར་བགྱི། །རྒྱལ་བོའི་ཕོ་བྲང་དབུས་ན་ནི། །ཆོས་ཀྱི་རྒྱལ་བོའི་གནས་གྱུར་
པ། །བསིལ་བའི་རྫིང་བུས་བསྐོར་བ་སྟེ། །ཙན་དན་ནགས་ཀྱིས་བསྐོར་བ་ལགས། །ཀུན་ནས་
དཔག་ཚད་དྲུག་ཅུ་སྟེ། །ཁང་བ་རྩེག་མ་སྤྲུལ་བ་དག །གཅིག་ནི་གསེར་ལས་བགྱིས་པ་སྟེ། །
605

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
གཉིས་ནི་དངུལ་ལས་བགྱིས་པ་ལགས། །གསུམ་པ་བཻ་ཌཱུརྱ་ལས་བགྱིས། །བཞི་བ་ཟངས་དང་
ཤེལ་གྱི་རྒྱུ། །ལྔ་བ་མུ་ཏིག་དམར་བོ་སྟེ། །དྲུག་པ་རྡོ་ཡི་སྙིང་བོ་ལགས། །བདུན་པ་སྤུག་ལས་
བགྱིས་པ་སྟེ། །བརྒྱད་པ་རིན་ཆེན་བདུན་ལས་བགྱིས། །བུད་མེད་སྟོང་ཕྲག་བརྒྱད་དག་ཀྱང་། །
དེ་དག་རེ་རེ་ཀུན་ནས་གནས། །ལྷབ་ལྷབ་སྣ་ཚོགས་མཆོག་དག་དང་། །ཆ་བྱད་སྣ་ཚོགས་མང་
བོས་བརྒྱན། །གླུ་དང་རོལ་མོ་སྣ་ཚོགས་དང་། །བཟོ་ཡི་གནས་ལ་མཁས་པ་མཆིས། །དེ་ལྟར་རབ་
ཏུ་དགའ་བ་ཡིས། །བདེ་ཞིང་ཚིམ་པའི་ཡིད་གྱུར་ཅིང་། །དེ་ན་བདག་ནི་རྒུན་སྐྱེམས་དང་། །
འདོད་པ་དག་གིས་རབ་མྱོས་པས། །བདག་གི་འཁོར་རྣམས་འཕྱན་བགྱིད་ཅིང་། །ཕྱོགས་བཞི་
དག་ཏུ་འཇིགས་པ་སྐྱེད། །བུད་མེད་གང་དང་སྐྱེས་པ་དང་། །དེ་བཞིན་ཁྱེའུ་དང་བུ་མོ་དང་།
མངལ་ན་གནས་པའང་འཇིགས་པར་བགྱིད། །དུད་འགྲོའི་སྐྱེ་གནས་གཏོགས་ལའང་འཚོ། །
སྐར་མ་དག་དང་ཉི་ཟླ་དང༌། །གཏུམ་པོའི་གཟའ་རྣམས་གནོད་པར་བགྱིད། །ལོ་ཏོག་ས་བོན་
འབྲས་བུ་དང་། །མེ་ཏོག་སྨན་དང་ཟས་སྐོམ་དང་། །མི་རྣམས་ཀྱི་ནི་དཔལ་འཕྲོག་ཅིང་། །མཐོན་
པོ་རྣམས་དང་དམའ་བར་བགྱིད། །འཇིག་རྟེན་དག་ན་ནོངས་པ་རྣམས། །དམག་དང་འཐབ་མོ་
ཤ་གཉེར་དང་། །ཚིག་གམ་ཞིག་གམ་བསད་ཕྱེ་བ། །དེ་ཀུན་འབྱུང་བོའི་རྣམ་པར་གྱུར། །སྦེད་
ཅིང་སྟོར་བར་བགྱིད་པ་དང་། །ཟློག་པར་བགྱིད་ཅིང་འགོད་པར་བགྱིད། །འཇིགས་པར་བགྱིད་
ཅིང་ལྟ་བར་བགྱིད། །དགྲར་འགྱུར་བ་ཡང་སྟོན་པར་བགྱིད། །སྡིག་པའི་རྨི་ལམ་མཐོང་བར་
བགྱིད། །ཉལ་བ་དག་ལ་གནོད་པ་བགྱིད། །སྒོ་ནས་སེ་གོལ་སྒྲ་ཕྱུང་ཞིང་། །མི་སྙན་བརྗོད་དེ་
ཟབ་པར་བགྱིད། །མཛའ་བོ་གཉེན་བཤེས་གཟུགས་དག་ཏུ། །དགའ་ཞིང་བཀའ་མཆིད་སྨྲ་བར་
བགྱིད། །བུ་མོ་སྡུ་གུའི་གཟུགས་དག་ཏུ། །འདོད་ལ་སྤྱོད་པར་གདའ་བར་བགྱིད། །ཉི་མ་སྐར་
མིའི་གཟུགས་དང་ནི། །ཟླ་བའི་གཟུགས་སུ་གདའ་བར་བགྱིད། །རླུང་དང་སྐར་མདའ་ལྕེ་
606

༄༅། །མི་གཡོ མོ་སོགས་ཀྱི་མངོན་རྟོགས།
পই
གཟུགས་སུ། །ཚེ་ལ་གནོད་པར་དེ་དག་དགའ། །སྐར་མདའ་ཚོགས་དང་འདྲ་བ་དག །འཇིགས་
པར་བགྱི་བའི་ཝ་དང་ཁྱིར། །རྣམ་པར་འཕྲུལ་ནས་ལྗོན་ཤིང་དང་། །མཆོད་རྟེན་དག་གི་གནས་
ནས་དག །སྐྱེས་པ་གཞོན་ནུའི་གཟུགས་མཛེས་པས། །འབར་ཞིང་ཤིང་རྟའི་སྒྲ་ཡང་འབྱིན། །
གནས་རྣམས་དང་ནི་ཤུལ་དག་ཏུ། །རྣམ་པ་སྣ་ཚོགས་རྗེས་ཀྱང་སྟོན། །གྲོང་ཁྱེར་དག་དང་ཁྱིམ་
རྣམས་ཀྱི། །སྒོ་ཡང་གདོན་ཆེན་དེ་དག་འབྱེད། །སྲོག་དང་ལུས་ཀྱང་བླང་བགྱིས་ཤིང་། །ལམ་
ངན་ཀུན་ཏུ་བསྐོར་བར་བགྱིད། །རྣམ་པ་སྣ་ཚོགས་གཟུགས་དག་དང༌། །རྣམ་པ་སྣ་ཚོགས་སྒྲ་
རྣམས་དང་། །རྣམ་པ་སྣ་ཚོགས་ནད་ཀྱི་རྣམས། །ལུས་ལ་ན་བ་གནས་པར་སྟོན། །ནད་རྣམས་
ཀུན་གྱི་མཚན་ཉིད་ཀྱང་། །ཕྱིན་ཅི་ལོག་ཏུ་སྟོན་པར་བགྱིད། །ཇི་སྙེད་འཇིག་རྟེན་རང་བཞིན་
དག །ཐམས་ཅད་ལོག་པར་དེ་དག་སྟོན། །རིག་སྔགས་ཞགས་པས་དྲངས་པས་ན། །དེ་དག་ཀུན་
ཀྱང་འདིར་མཆིས་སོ། །དེ་ནས་རྒྱལ་ཆེན་རྣམ་ཐོས་བུ། །ལངས་ཏེ་ཐལ་མོ་སྦྱར་བྱས་ནས། །ཞབས་
ལ་འཁོར་ལོའི་མཚན་མངའ་བ། །གསེར་གྱི་མཆོད་སྡོང་འབར་བ་བཞིན། །འཇིག་རྟེན་སྣང་བར་
མཛད་པ་པོ། །ཐུབ་པ་ཆེན་པོ་མེ་དང་འདྲ། །གནོད་སྦྱིན་གསང་སྔགས་མི་བཟང་ཅན། །སྟོང་
ཕྲག་དྲུག་ཅུ་རྩ་གཉིས་དག །བྱང་གི་ཕྱོགས་ཆའི་ཕྱོགས་ན་གནས། །བྱང་ཕྱོགས་དག་ཏུ་གནོད་
པ་བགྱིད། །འཇིག་རྟེན་མགོན་གྱི་སྤྱན་སྔར་ནི། །དེ་ལ་ཆད་པ་བདག་གིས་བཤད། །ཅེས་བརྗོད་
ཅིང་དོན་བསམས་ཏེ། སདྷཱུ་ཐེ་དན། ཁརྒེ་ཁརྒེ ཁརྒ་གར་བྷེ། བི་ཙཀྵ་ན། ཙཀྲེ རཱ་ཛ་ན། ཙནྡེ།
ཙ་པ་ལེ། དྷཱི་མ་པར་བ་ཏེ། ཁ་རཱ་གྲེ་ཀུ་ཊི་ལ་ཀ་རཱ་གྲེ ཨེ་ཀཱ་ཀྵི པ་ར་ག་བ་ཏི། སཱ་རཾ་ག་བི་ཏི།
ཙི་ཏྲ་ཀནྟི་སྭཱ་ཧཱ། ཞེས་པའི་སྔགས་ཀྱིས་སྤོས་དང་། མེ་ཏོག་དང་། ནས་དང་ཡུངས་དཀར་མར་
དང་སྦྱར་བ་སྔར་ལྟར་སྦྱིན་སྲེག་བྱས་ཏེ། བྱང་ཕྱོགས་སུ་བདག་བདེ་ལེགས་སུ་གྱུར་ཅིག་སྭཱ་ཧཱ།
ཚངས་པ་དང་ནི་བརྒྱ་བྱིན་དང་། །འཇིག་རྟེན་སྐྱོང་དང་དབང་ཕྱུག་ཆེ། །གནོད་སྦྱིན་སྡེ་དཔོན་
607

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཐམས་ཅད་དང་། །འཕྲོག་མ་བུ་དང་བཅས་པ་ཡང་། །བདག་གི་མེ་ཏོག་སྤོས་དག་དང་། །སྦྱིན་
སྲེག་འདི་ན་བླང་བར་གྱིས། །དེ་དག་གི་ནི་བརྩོན་འགྲུས་དང་། །གཟི་བརྗིད་དབང་ཕྱུག་སྟོབས་
ཀྱིས་ཀྱང་། །ནད་རྣམས་ཐམས་ཅད་གཞོམ་པར་གྱུར། །བདག་འཇིགས་པ་དང་གནོད་པ་ཐམས་
ཅད་ལས་བདེ་ལེགས་སུ་གྱུར་ཅིག་སྭཱ་ཧཱ། ཕྱག་འཚལ་སྐྱེས་བུ་དཔའ་ཁྱོད་ལ། །ཕྱག་འཚལ་སྐྱེས་
བུ་མཆོག་ཁྱོད་ལ། །ཐལ་མོ་སྦྱར་ཏེ་ཕྱག་འཚལ་ལོ། །ཆོས་རྒྱལ་ཁྱོད་ལ་ཕྱག་འཚལ